Kehrätipsu

Kehrätipsu eli tipsu (Layia platyglossa) on asterikasvien (Asteraceae) heimoon ja tipsujen (Layia) sukuun kuuluva kasvilaji. Se on yksivuotinen ja kasvaa luontaisena muun muassa Kalifornian rannikkoseuduilla, mutta sitä kasvatetaan kesäkukkana myös Suomessa.

Luonnossa, Kaliforniassa, kehrätipsu kasvaa erilaisilla kuivilla paikoilla. Se kasvaa muun muassa mäntymetsissä, nahkealehtisen kasvillisuuden joukossa, niityillä, mäenrinteillä sekä ruohostomailla. Kehrätipsulla on keltaiset, asterimaiset kukat ja se kukkii Kaliforniassa helmi–toukokuussa. Suomessa kehrätipsu kukkii loppukesällä.

Lähteet 
 Calflora: Layia platyglossa

Aiheesta muualla 
 Suomen Lajitietokeskus: Kehrätipsu (Layia platyglossa)
 Puutarha.net: Tipsu (Layia platyglossa)

Asterikasvit